રાજકોટમાં વાહનચોરીના વધતા જતા ગુનાઓ અટકાવવા અને નોંધાયેલા ગુનાઓના ભેદ ઉકેલવા પોલીસ કમિશ્નર અગ્રવાલ, જેસીપી ચૌધરી, ડીસીપી શૈની, ડીસીપી જાડેજા, એસીપી ક્રાઈમ સરવૈયાની સુચનાથી ડીસીબી પીઆઈ ગઢવીના માર્ગદર્શન હેઠળ પીએસઆઈ એચ. બી. ધાંધલ્યા અને તેમની ટીમ પેટ્રોલીંગમાં હતી દરમિયાન અભિજીતસિંહ જાડેજા, સામતભાઈ ગઢવી, ડાયાભાઈ બાવળીયા અને ઈંદ્રજીતસિંહ ગોહિલને મળેલી બાતમી આધારે વીરદેવસિંહ જાડેજા, રાજેશભાઈ બાળા, રઘુવરસિંહ વાળા, પ્રદીપસિંહ જાડેજા અને  સિઘ્ધરાજસિંહ જાડેજાને સાથે રાખીને ગ્રીનલેન્ડ ચોકડી નજીક ઓવરબ્રિજ નીચે વોચ ગોઠવી બાઈક લઈને પસાર થયેલા બે શખ્સોને અટકાવી નામઠામ પુછતા મૂળ સુલતાનપુર ભંગીવાસ અને હાલ કાલાવડ રોડ મનપા આવાસ યોજનાનાં કવાર્ટરમાં રહેતો સાગર ઉર્ફે પોપટ બાબુભાઈ ચૌહાણ અને એક સગીર હોવાનુ જણાવ્યું હતુ.